CELEX: 62016CN0026
Language: el
Date: 2016-01-18 00:00:00
Title: Υπόθεση C-26/16: Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 18 Ιανουαρίου 2016 — Santogal M — Comércio e Reparação de Automóveis Lda κατά Autoridade Tributária e Aduaneira

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/9
            
         Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 18 Ιανουαρίου 2016 — Santogal M — Comércio e Reparação de Automóveis Lda κατά Autoridade Tributária e Aduaneira
   (Υπόθεση C-26/16)
   (2016/C 136/14)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Arbitral Tributário (Centro de Arbitragem Administrativa — CAAD)
   
      Διάδικοι στην υπόθεση της κύριας δίκης
   
   
      Προσφεύγουσα: Santogal M — Comércio e Reparação de Automóveis Lda
   
      Καθής: Autoridade Tributária e Aduaneira
   
      Προδικαστικά ερωτήματα
   
   
               1)
            
            
               Αντιτίθεται το άρθρο 138, [παράγραφος 2], στοιχείο α', της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σε κανόνες του εθνικού δικαίου [άρθρα 1, στοιχείο e), και 14, στοιχείο b), του καθεστώτος του ΦΠΑ για τις ενδοκοινοτικές συναλλαγές] οι οποίοι θέτουν ως προϋπόθεση, για την απαλλαγή από τον ΦΠΑ των εξ επαχθούς αιτίας παραδόσεων καινούργιων μεταφορικών μέσων τα οποία μεταφέρονται από τον αποκτώντα από το εθνικό έδαφος σε άλλο κράτος μέλος, ο αποκτών να είναι εγκατεστημένος ή να έχει την κατοικία του στο κράτος μέλος προορισμού;
            
         
               2)
            
            
               Αντιτίθεται το άρθρο 138, [παράγραφος 2], στοιχείο α', της οδηγίας 2006/112/ΕΚ του Συμβουλίου στη μη χορήγηση της απαλλαγής από το κράτος μέλος από το οποίο αναχωρεί η μεταφορά σε περίπτωση στην οποία το αποκτηθέν μεταφορικό μέσο μεταφέρθηκε στην Ισπανία όπου και του χορηγήθηκε τουριστική άδεια κυκλοφορίας προσωρινού χαρακτήρα, διεπόμενη από το φορολογικό καθεστώς των άρθρων 8 έως 11, 13 και 15 του ισπανικού βασιλικού διατάγματος 1571/1993, της 10ης Σεπτεμβρίου 1993;
            
         
               3)
            
            
               Αντιτίθεται το άρθρο 138, παράγραφος 2, στοιχείο α', της οδηγίας 2006/112/ΕΚ στην επιβολή της υποχρεώσεως καταβολής του ΦΠΑ στον προμηθευτή του καινούργιου μεταφορικού μέσου, σε περίπτωση στην οποία δεν έχει αποδειχθεί εάν έχει λήξει ή όχι η ισχύς του καθεστώτος τουριστικής άδειας κυκλοφορίας με κάποιον από τους προβλεπόμενους στα άρθρα 11 και 15 του ισπανικού βασιλικού διατάγματος 1571/1993, της 10ης Σεπτεμβρίου 1993, τρόπους, ούτε εάν έχει καταβληθεί ή πρόκειται να καταβληθεί ΦΠΑ λόγω της λήξεως ισχύος του καθεστώτος αυτού;
            
         
               4)
            
            
               Αντιτίθενται το άρθρο 138, [παράγραφος 2], στοιχείο α', της οδηγίας 2006/112/ΕΚ του Συμβουλίου και οι αρχές της ασφάλειας δικαίου, της αναλογικότητας και της προστασίας της δικαιολογημένης εμπιστοσύνης στην επιβολή της υποχρεώσεως καταβολής του ΦΠΑ στον προμηθευτή του καινούργιου μεταφορικού μέσου το οποίο αποστέλλεται σε άλλο κράτος μέλος, σε περίπτωση στην οποία:
               
                           —
                        
                        
                           ο αποκτών ενημερώνει τον προμηθευτή, πριν από την αποστολή, ότι διαμένει στο κράτος μέλος προορισμού και του επιδεικνύει έγγραφο που πιστοποιεί ότι του έχει χορηγηθεί στο εν λόγω κράτος μέλος αριθμός δελτίου ταυτότητας αλλοδαπού, με την αναγραφόμενη σε αυτό διεύθυνση εντός του εν λόγω κράτους να μη συμπίπτει με τη διεύθυνση που ο αποκτών υποστηρίζει ότι έχει·
                        
                     
                           —
                        
                        
                           σε μεταγενέστερο χρόνο, ο αποκτών προσκομίζει στον προμηθευτή έγγραφα που αποδεικνύουν ότι το αποκτηθέν μεταφορικό μέσο υποβλήθηκε σε τεχνικό έλεγχο στο κράτος μέλος προορισμού και ότι του χορηγήθηκε στο κράτος αυτό τουριστική άδεια κυκλοφορίας·
                        
                     
                           —
                        
                        
                           δεν αποδεικνύεται ότι ο προμηθευτής συνεργάστηκε με τον αποκτώντα προκειμένου να αποφευχθεί η καταβολή του ΦΠΑ·
                        
                     
                           —
                        
                        
                           οι τελωνειακές υπηρεσίες δεν προέβαλαν αντιρρήσεις κατά της ακυρώσεως της τελωνειακής διασαφήσεως του οχήματος βάσει των εγγράφων που διέθετε ο προμηθευτής;
                        
                     
         
      (1)  ΕΕ L 347, σ. 1